КъБР-м и Iэтащхьэ КIуэкIуэ Казбек ЦIыхубзхэм я дунейпсо махуэм теухуа и хъуэхъу
ЦIыхубз лъапIэхэ!
Си гуапэу сынывохъуэхъу къэблэгъа махуэшхуэмкIэ — ЦIыхубзхэм я дунейпсо махуэмкIэ.
Мы гъатхэ махуэшхуэр цIыхубзхэм ди гъащIэм мыхьэнэ хэха зэрыщаIэм и дамыгъэщ икIи абы ди анэ-хэм, ди щхьэгъусэхэм, дипхъухэм, ди шыпхъухэм, ди лэжьэгъу бзылъхугъэхэм яхудиIэ гурыщIэ къабзэхэр къызэщIегъэушэ. Ди гъащIэр зэрыщыту гъэнщIащ фи IэфIыгъэмрэ гуапагъэмрэ я нурымкIэ. Фэращ зи фIыщIэр дэ унагъуэ насып, тыншыпIэ, жьэгу пащхьэ тэмэм зэрыдиIэр.
Дахэу икIи гуакIуэу зэрыщытым къыдэкIуэу, ди цIыхубзхэм ехъулIэныгъэхэр къыщамыхь IэнатIэ ди зэманым бгъуэтыжынукъым.
Хэхауэ фэ пщIэшхуэрэ лъагъуныгъэрэ фхуэфащэщ, анэм и къалэнхэр фи пщэ зэрыдэлъым къыхэкIыу. Анэмрэ сабийхэмрэ къащхьэщыжыныр ди къэралым и къалэн нэхъыщхьэ дыдэхэм ящыщу нобэми къокIуэкI. Иджыпсту Урысейм и Президент Путин В.В. и жэрдэмкIэ къыпхуэмылъытэным хуэдизу Iуэхушхуэхэр зэфIагъэкI унагъуэмрэ сабиймрэ ядэIэпыкъуным хуэгъэзауэ. А Iуэхухэр нэгъэсауэ гъэзэщIэныр анэм и пщIэр нэхъри къэIэтыным хуащI гулъытэм и дамыгъэу увынущ.
ФIыщIэ фхудощI фи гуапагъэмрэ гулъытэмрэ мыкIуэщIыжу зэрыщытым, ди дунейр нэхъ нэху, нэхъ гуфIэгъуэ зэрыфщIым папщIэ.
Си гуапэщ узыншагъэ, ехъулIэныгъэ, ефIэкIуэныгъэ фиIэну, фи мурадхэр къывэхъулIэну, гулъытэрэ лъагъуныгъэрэ зыхэлъ цIыхухэр сыт щыгъуи къывдэгъуэгурыкIуэну.
